Ehdotus NEUVOSTON PÄÄTÖS kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän, Kroatian tasavallan Euroopan unioniin liittymisen huomioon ottamista koskevan pöytäkirjan tekemisestä Euroopan unionin ja sen jäsenvaltioiden puolesta /* COM/2014/0101 final - 2014/0052 (NLE) */





PERUSTELUT Oheinen ehdotus sisältää oikeudellisen välineen, joka koskee kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän pöytäkirjan tekemistä Kroatian tasavallan Euroopan unioniin liittymisen huomioon ottamiseksi: i) ehdotus neuvoston päätökseksi pöytäkirjan tekemisestä Euroopan unionin ja sen jäsenvaltioiden puolesta, tämä ehdotus esitetään yhdessä seuraavien kanssa: ii) ehdotus neuvoston päätökseksi pöytäkirjan allekirjoittamisesta ja väliaikaisesta soveltamisesta Euroopan unionin ja sen jäsenvaltioiden puolesta, iii) suositus neuvoston päätökseksi sen hyväksymisestä, että Euroopan komissio tekee pöytäkirjan Euroopan atomienergiayhteisön puolesta. Kroatian tasavallan liittymisasiakirjan mukaan Kroatian tasavallan on liityttävä Euroopan unionin ja sen jäsenvaltioiden allekirjoittamiin tai tekemiin kansainvälisiin sopimuksiin kyseisiin sopimuksiin liitettävällä pöytäkirjalla. Kumppanuus- ja yhteistyösopimus kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken allekirjoitettiin 24. kesäkuuta 1994. Sopimus tuli voimaan 1. joulukuuta 1997. Komissio valtuutettiin aloittamaan neuvottelut asianomaisten kolmansien maiden kanssa 14. syyskuuta 2012 tehdyllä neuvoston päätöksellä[1] asiaan kuuluvien pöytäkirjojen tekemiseksi. Neuvottelut Venäjän federaation kanssa saatiin onnistuneesti päätökseen. Venäjän federaatio hyväksyi pöytäkirjan tekstin 4. syyskuuta antamassaan verbaalinootissa ja Euroopan ulkosuhdehallinto 24. syyskuuta antamassaan verbaalinootissa. Tällä Venäjän federaation pyytämällä verbaalinoottien vaihdolla korvattiin pöytäkirjan parafointi. Ehdotetulla pöytäkirjalla Kroatian tasavalta otetaan sopimuksen sopimuspuoleksi ja velvoitetaan EU laatimaan sopimus todistusvoimaisena toisintona EU:n uudella virallisella kielellä. Pöytäkirja sisältää lausekkeen, jossa tarkennetaan, että sopimusta muutetaan Kroatian tasavallan liittymisestä Euroopan unioniin tehdyn sopimuksen 1. heinäkuuta 2013 tapahtuneen voimaantulon jälkeen. Venäjän federaation kanssa tehdyllä kumppanuus- ja yhteistyösopimuksella pyritään erityisesti edistämään kauppaa ja investointeja, mukaan luettuna liikennepalvelujen kauppaa. Siinä myös vahvistetaan puitteet yhteistyölle eri sektoreilla. Yhteistyö rajoittuu kattavaan taloudelliseen, tekniseen ja rahoitusalan yhteistyöhön. Näin ollen sovellettavien oikeusperustojen lisäksi Euroopan unioni allekirjoittaa ja tekee pöytäkirjan Kroatian tasavallan liittymisasiakirjan 6 artiklan 2 kohdan nojalla sekä SEUT-sopimuksen 91 artiklan, 100 artiklan 2 kohdan, 207 artiklan ja 212 artiklan nojalla. Komissio on arvioinut neuvottelujen tulokset tyydyttäviksi ja pyytää neuvostoa – antamaan valtuudet tehdä Euroopan unionin ja sen jäsenvaltioiden puolesta liittymistä koskeva pöytäkirja, joka liitetään kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi. Euroopan parlamenttia pyydetään antamaan puoltava lausunto pöytäkirjasta. 2014/0052 (NLE) Ehdotus NEUVOSTON PÄÄTÖS kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän, Kroatian tasavallan Euroopan unioniin liittymisen huomioon ottamista koskevan pöytäkirjan tekemisestä Euroopan unionin ja sen jäsenvaltioiden puolesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan, 207 artiklan ja 212 artiklan yhdessä sen 218 artiklan 6 kohdan a alakohdan kanssa, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, ottaa huomioon Euroopan parlamentin hyväksynnän[2], sekä katsoo seuraavaa: 1) Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja, jäljempänä ’pöytäkirja’, on allekirjoitettu neuvoston päätöksen 2013/…/EU[3] mukaisesti sillä varauksella, että se tehdään. 2) Pöytäkirjan tekemiseen sovelletaan Euroopan atomienergiayhteisön toimivaltaan kuuluvien seikkojen osalta erillistä menettelyä. 3) Pöytäkirja olisi hyväksyttävä, ON HYVÄKSYNYT TÄMÄN PÄÄTÖKSEN: 1 artikla Hyväksytään kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja Euroopan unionin ja jäsenvaltioiden puolesta.* 2 artikla Neuvoston puheenjohtaja oikeutetaan nimeämään yksi tai useampi henkilö, jolla on valtuudet tallettaa pöytäkirjan 4 artiklan 1 kohdassa tarkoitettu hyväksymistä koskeva asiakirja Euroopan unionin ja sen jäsenvaltioiden puolesta. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] Neuvoston päätös valtuutuksesta aloittaa neuvottelut Euroopan unionin tai Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten mukauttamisesta Kroatian tasavallan liittyessä Euroopan unioniin (neuvoston asiakirja 13351/12 LIMITED). [2] EUVL C […], […], s. […]. [3] EUVL L […], […], s. […]. * Pöytäkirjan teksti julkaistaan yhdessä sen allekirjoittamisesta tehdyn päätöksen kanssa. PÖYTÄKIRJA KUMPPANUUS- JA YHTEISTYÖSOPIMUKSEEN kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken Kroatian tasavallan liittymisen huomioon ottamiseksi BELGIAN KUNINGASKUNTA, BULGARIAN TASAVALTA, TŠEKIN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, IRLANTI, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, KROATIAN TASAVALTA, ITALIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARI, MALTAN TASAVALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA, SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen sopimuspuolet, jäljempänä ’jäsenvaltiot’, EUROOPAN UNIONI, jäljempänä ’unioni’, ja EUROOPAN ATOMIENERGIAYHTEISÖ sekä VENÄJÄN FEDERAATIO, jäljempänä yhdessä ’sopimuspuolet’, jotka TOTEAVAT, että kumppanuus- ja yhteistyösopimus kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken, jäljempänä ’sopimus’, allekirjoitettiin Korfussa 24 päivänä kesäkuuta 1994; TOTEAVAT, että sopimus Kroatian tasavallan liittymisestä Euroopan unioniin allekirjoitettiin Brysselissä 9 päivänä joulukuuta 2011; TOTEAVAT, että Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehdyn asiakirjan 6 artiklan 2 kohdan mukaisesti Kroatian tasavallan liittymisestä sopimukseen sovitaan tekemällä sopimukseen pöytäkirja; OTTAVAT HUOMIOON Kroatian tasavallan liittymisen 1 päivänä heinäkuuta 2013 Euroopan unioniin, OVAT SOPINEET SEURAAVAA: 1 ARTIKLA Kroatian tasavallasta tulee sopimuksen sopimuspuoli. Kroatian tasavalta hyväksyy ja ottaa huomioon muiden jäsenvaltioiden tavoin sopimuksen sekä samana päivänä allekirjoitettuun päätösasiakirjaan liitettyjen yhteisten julistusten, julistusten ja kirjeenvaihdon tekstin sekä sopimukseen liitetyn 21 päivänä toukokuuta 1997 allekirjoitetun ja 1 päivänä joulukuuta 2000 voimaan tulleen pöytäkirjan, sopimukseen liitetyn 27 päivänä huhtikuuta 2004 allekirjoitetun ja 1 päivänä maaliskuuta 2005 voimaan tulleen pöytäkirjan ja sopimukseen liitetyn 23 päivänä huhtikuuta 2007 allekirjoitetun ja 1 päivänä toukokuuta 2008 voimaan tulleen pöytäkirjan. 2 ARTIKLA Tämän pöytäkirjan allekirjoittamisen jälkeen unioni välittää jäsenvaltioille ja Venäjän federaatiolle sopimuksen, päätösasiakirjan ja kaikkien siihen liitettyjen asiakirjojen sekä sopimukseen 21 päivänä toukokuuta 1997, 27 päivänä huhtikuuta 2004 ja 23 päivänä huhtikuuta 2007 liitettyjen pöytäkirjojen kroaatinkielisen toisinnon. Tämän artiklan ensimmäisessä virkkeessä mainittu kielitoisinto on todistusvoimainen tämän pöytäkirjan väliaikaisen soveltamisen aloituspäivästä samoin edellytyksin kuin bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, venäjän ja viron kielillä sopimuksesta laaditut toisinnot. 3 ARTIKLA Tämä pöytäkirja on sopimuksen erottamaton osa. 4 ARTIKLA 1. Sopimuspuolet hyväksyvät tämän pöytäkirjan omien menettelyjensä mukaisesti. Sopimuspuolet ilmoittavat toisilleen tarvittavien menettelyjen saattamisesta päätökseen. Hyväksymisasiakirjat talletetaan Euroopan unionin neuvoston pääsihteeristön huostaan. 2. Tämä pöytäkirja tulee voimaan viimeisen hyväksymisasiakirjan tallettamispäivää seuraavan kuukauden ensimmäisenä päivänä. 3. Tätä pöytäkirjaa sovelletaan väliaikaisesti 15 päivän kuluttua sen allekirjoittamispäivästä. 4. Tätä pöytäkirjaa sovelletaan sopimuspuolten välisiin suhteisiin sopimuksen puitteissa siitä päivästä, jona Kroatian tasavalta liittyi Euroopan unioniin. 5 ARTIKLA Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, venäjän ja viron kielellä, ja jokainen teksti on yhtä todistusvoimainen. TÄMÄN VAKUUDEKSI tätä varten asianmukaisesti valtuutetut täysivaltaiset edustajat ovat allekirjoittaneet tämän pöytäkirjan. Tehty … ssa/ssä … päivänä …kuuta vuonna … EUROOPAN UNIONIN, EUROOPAN ATOMIENERGIAYHTEISÖN JA NIIDEN JÄSENVALTIOIDEN PUOLESTA VENÄJÄN FEDERAATION PUOLESTA